
e  Condiţionări şi cunoştinţe prerechizite: 


e Descrierea cursului: vezi, mai jos, Introducerea 


e Organizarea temelor: 


Observaţie: Sursele de documentare pentru fiecare temă în parte sunt indicate în notele de subsol 
şi în bibliografia fiecărui capitol, cât și în fişa disciplinei. 

Capitol I: Comunicarea — noţiuni introductive. 

Capitol II: Retrospectivă: scurt istoric la disciplinei. 

Capitol III: Definirea semnului şi a semiozei. Contribuţia lui Charles Peirce. 

Capitolul IV: Deschideri teoretice ale definiţiei semnului. Semnificație şi cunoaştere. 
Capitolul V: Deschideri teoretice ale definiţiei semnului. Semnificație şi comunicare. 


Capitolul VI: Elemente de teorie a textului. 


e Materiale şi instrumente necesare: suportul de curs, volumele indicate în bibliografie; 


e Calendarul cursului: conform programării şi calendarului disciplinei; 


e Evaluare şi notare: Notarea se va face pe baza unui examen, care va consta în 
răspunsuri la 3-5 întrebări /cerinţe referitoare la materia cursului sau la bibliografie. Se 
recomandă studenţilor o lectură activă a materialelor, prelucrarea informației şi formarea 
unei perspective proprii. Memorarea mecanică este, aşadar, mai puţin (chiar deloc) 


recomandabilă; 


e Elemente de deontologie academică: Cadrul didactic acordă credit studenţilor, mizând 


pe onestitatea acestora înaintea oricărei forme de evaluare. Plecăm de la premisa că şi 


studenţii împărtăşesc, ca şi noi, ideea că tentativele de fraudă sunt inadmisibile şi că 


existența unor astfel de tentative nedorite ar genera automat pierderea examenului; 


e Reamintim aşadar că, în cazul examenului scris, unica sursă din care studentul 151 
poate extrage răspunsurile este bagajul de cunoştinţe acumulate prin documentare şi 


studiu înaintea examenului; 


ο În realizarea temelor de control, reamintim de asemenea că plagiatul, care constituie, la 
rându-i, o formă inadmisibilă de fraudă, presupune: 
-reproducerea exactă a unor texte sau fragmente de texte care aparțin altor autori, fără 
încadrarea textului între ghilimele şi fără precizarea imediată a sursei prin notă de subsol sau 
notă în text. Avem în vedere aici texte sau fragmente de texte de orice dimensiune, scrise pe 
orice tip de suport sau făcute publice prin expunere orală; 
-traducerea proprie a unui text sau fragment de text conceput într-o limbă străină de către un 
alt autor, dacă traducerea nu e încadrată între ghilimele şi sursa nu e indicată; 
-rezumarea sau reformularea tacită (nedeclarată ca atare) a ideilor dintr-un text ce aparține altui 


autor, 


e Studenţi cu dizabilităţi: Facultatea asigură accesul în sălile sale al persoanelor cu 
handicap locomotor. De asemenea, persoanele cu deficit de vedere pot fi însoţite de către o 
altă persoană, iar la examen acestea pot scrie după dictare pe baza celor spuse de studentul 


în cauză; 


e Strategii de studiu recomandate: aşa cum s-a menţionat mai sus, se recomandă o 
lectură critică atât a suportului de curs, cât şi a bibliografiei indicate. O astfel de lectură 
presupune implicit stabilirea de conexiuni logice între segmentele cursului şi între 
acestea şi informaţiile din sursele bibliografice. Nu în ultimul rând, în afară de exemplele 
oferite de cadrul didactic, este de dorit identificarea raporturilor posibile dintre 


aspectele teoretice abordate şi experienţa practică. 


In aparenţă, comunicarea este o noţiune foarte simplu de definit şi Dicţionarul explicativ al limbii române 
pare să întărească această impresie. Verbul a comunica este definit astfel: “A face cunoscut, a da de ştire, a 
informa, a înştiinţa, a spune; a se pune în legătură, în contact cu...; a vorbi cu...”. Cu toate acestea, Mihai Dinu 


subliniază că doi cercetători americani, Frank Dance şi Carl Larson, au adunat într-un volum nu mai puţin de 126 


Capitolul I: Comunicarea -- noţiuni introductive 


Definiţia comunicării 


de definiţii ale comunicării, fapt cât se poate de semnificativ pentru discuţia de faţă. 


Într-un alt volum, Michael Kunczik şi Astrid Zipfel evidenţiază aceeaşi dificultate de a defini 


noţiunea de comunicare. 


Paul Watzlawick, pe de alta parte, afirmă ce? 


Afirmă că nu există posibilitatea noncomunicării. 


Definiția pe care o propun Kunczik şi Zipfel este următoarea: „Comunicarea cuprinde 


interacţiunea cu ajutorul unor simboluri şi transmiterea neintenţionată de informaţii prin cel care comunică, 


interpretată ca fiind informativă de către un observator” 


Observațiile care se pot face pe marginea acestei definiţii ar fi următoarele: 


Comunicarea este echivalată cu interacțiunea, fapt care investeşte cu valoare 
informativă orice gest uman perceput de un receptor. 

Simbolurile prin care se realizează comunicarea intenționată au o valoare relativă, 
condiționată, deopotrivă, de codul care le reglează utilizarea, de natura celor care le 
întrebuinţează şi de contextul în care sunt utilizate. [Spre exemplu: un simbol matematic 
are o valoare rigidă şi universală, conferită strict de codul ştiinţific; un simbol verbal 
are o valoare dependentă de o serie întreagă de factori: referentul (cuvântul cupru are 
un referent bine determinat, pe când prieten sau patrie pot avea multiple conotaţii 
culturale, sociale, conjuncturale sau individuale), caracteristicile şi intenţiile 
vorbitorului, contextul etc.; aceleaşi diferenţe apar şi în cazul simbolurilor nonverbale: 
un Semn rutier are o semnificaţie precisă, în timp ce un gest involuntar poate fi 
interpretat diferit, în funcție de receptor] 

Comunicarea poate fi definită simplu ca transmitere de informaţii, cu menţiunea absolut 
necesară că e vorba de informaţii transmise voluntar sau involuntar, adevărate sau false, 


raţionale sau emoţionale, cuantificabile sau necuantificabile etc. 


e Intenţia de a transmite informaţii sau, mai precis, de a interacţiona nu condiţionează 
decisiv instituirea unui act de comunicare. Condiţia esenţială pentru instituirea unui act 
de comunicare este existenţa unui receptor care îşi asumă acest rol, interpretând, fie şi 


eronat, informaţiile de orice natură care vin dinspre emiţător. 


Factori implicaţi în procesul de comunicare 

Înainte ca Roman Jakobson să stabilească aceşti 6 factori, au fost multi alti cercetatori care 
au generat modele de comunicare, considerate insa, pe buna dreptate, incomplete. Imi puteti da 
exemple de astfel de modele? 
Ex. 1. Harold Lasswell: Cine—Ce zice—Cum—Cui—Cu ce efect. Identificăm aici patru factori: 
emițătorul, mesajul şi modul în care este construit, receptorul şi efectul pe care mesajul îl produce 
asupra acestuia. Această schemă a fost pe drept cuvânt criticată, întrucât ignoră contextul şi, pe de 
altă parte, axată fiind pe comunicarea politică, este unidirecțională, neglijând feed-back-ul, adică 
aportul receptorului în procesul comunicării. 
2. Claude Elwood Shannon şi Warren Weawer în 1948 şi cuprinde şase factori: sursa, emițătorul, 


canalul, receptorul, mesajul şi sursa de zgomot. 


Se poate constata că şi acest din urma model prezintă aceleaşi neajunsuri ca şi precedentul, dar mai 
important e faptul că, plecând de la el, Roman Jakobson a stabilit lista celor şase factori implicaţi în 
procesul de comunicare: emiţător, receptor, mesaj, context, cod şi contact. Este foarte limpede 
faptul că aceşti şase factori constituie tot atâtea variabile ce condiţionează actul comunicării. În 
acelaşi timp, se poate constata că este greu de stabilit, dacă nu imposibil, care dintre cei şase este 
factorul primordial. Ipoteza cea mai plauzibilă este aceea că ponderea acestora variază în funcţie de 


situaţia de comunicare. 


1. Emiţătorul. Caracteristicile acestuia sunt, fără îndoială, extrem de importante pentru modul 
în care decurge procesul comunicării. lata cateva astfel de caracteristici: 
- justificarea interioară de transmitere a mesajului, 
- pregătirea socială, educaţională şi culturală, 


- relația personală şi situațională cu receptorul, 


' Roman Jakobson, Language in Literature, Cambridge, MA, Harvard University Press, 1987 


- caracteristici psihologice şi fiziologice. 


2. Receptorul. Aceleaşi caracteristici sunt de menţionat şi în cazul acestuia, cu menţiunea că 
avem de-a face cu justificarea interioară de receptare a mesajului şi că se adaugă capacitatea 


de a interpreta corect mesajul. 


Atât în cazul receptorului cât şi în cel al emiţătorului, calităţile intelectuale şi caracteristicile 
psihologice sunt determinante în procesul comunicării. Aşa cum arată Mihai Dinu sunt cercetători 
care susţin că modul de a comunica reflectă fidel apartenenţa socială şi gradul de educaţie al unui 
individ. “Pornind de la o taxinomie socială simplă, în conformitate cu care societatea americană 
contemporană lui, era alcătuită din trei straturi principale, subîmpărțite la rândul lor în câte două 
subclase, Birdwhistell susţinea că apartenenţa la una sau alta dintre aceste categorii determină un 
comportament specific şi că, prin urmare, un observator avizat, poate să deducă din mimica şi 
gesturile unei persoane, din care strat şi respectiv substrat face parte.” Este limpede că aceste 
observaţii referitoare la comunicarea nonverbală sunt perfect adecvate şi comunicării verbale. 

În ceea ce-i priveşte pe profesioniștii comunicării, imperativul de a-și cultiva calităţile 
necesare se impune categoric. În calitate de emiţător, nu sunt suficiente doar calităţile intelectuale, 
cultura sau vocabularul bogat şi elevat. Pe lângă acestea, este extrem de importantă abilitatea de a 
percepe prompt şi corect caracteristicile mediului şi ale receptorului şi de a-şi construi mesajul într- 
o manieră adecvată acestor caracteristici. În calitate de receptor, pe lângă calităţile menţionate, 
sunt necesare capacitatea de concentrare a atenţiei, de percepere a tuturor informaţiilor ce vin 


dinspre emițător, precum şi abilitatea de a integra aceste informaţii într-o structură coerentă. 


3. Mesajul. 
În accepțiunea cea mai generală, înţelegem prin mesaj suma informaţiilor vehiculate între 
cei care comunică. Dacă vom privi însă observaţiile făcute pe marginea definiţiei 
comunicării, vom constata că noţiunea de mesaj este la fel de adecvată pentru un gest 
involuntar sau pentru un discurs de o oră. În cuprinsul acestui curs, vom deosebi două mari 
tipuri de mesaje: textele, înţelese generic ca mesaje structurate, emise şi codificate deliberat 
şi caracterizate prin coerenţă şi coeziune textuală; şi mesajele ne-textuale, nestructurate, 


emise involuntar şi, prin urmare, necodificate. 


4. Contextul. Este, la rândul său, o noţiune cu arie largă de cuprindere. Practic, înglobează toți 
factorii conjuncturali care influenţează într-o oarecare măsură procesul comunicării. Se pot 
aminti aici, cu titlu de exemplu, condiţiile fizice propriu-zise (locul, ora, ambianța), 


dispoziţia psihică momentană a interlocutorilor, relaţia existentă între aceştia etc. 


5. Codul. „Un cod este un sistem de semne guvernat de reguli (explicite sau implicite) 
împărtăşite de membrii unei culturi. Aceasta este o definiţie a codului de semnificaţii [...] 
dar mai există şi coduri de comportament, cum ar fi codul juridic sau cele două coduri din 
rugby (Union League). Codul rutier este atît unul αἱ semnificațiilor cât şi unul 
comportamental. Codurile de semnificaţii au deci următoarele trăsături: 

- prezintă un număr de elemente grupate în paradigme din care trebuie ales un 
element; 

- unitățile alese sunt combinate sintagmatic într-un mesaj sau text; 

- aceste unităţi poartă un înţeles, care derivă din acordul utilizatorilor lui, precum 
şi din experienţa culturală împărtăşțită de aceştia [...]; 

- ele pot constitui un mod de clasificare, organizare şi înţelegere a materialului, 
precum şi un mod de transmitere şi comunicare a acestuia. 


Toate activităţile şi produsele noastre sociale şi culturale sunt codificate. 


Codul lingvistic este, fără îndoială, cel mai cunoscut şi mai utilizat dintre coduri, dar trebuie 
să conştientizăm faptul că viaţa socială şi profesională şi, implicit, modul de a comunica sunt 
reglementate de un număr considerabil de coduri (explicite sau implicite) pe care le achiziţionăm 
prin educaţie, instrucție şi experienţă. Tradiţia familiei sau a comunităţii, regulile de conduită 
socială, morala, convențiile culturale, prescripţiile religioase, legislaţia etc., sunt tot atâtea coduri 
care organizează acţiunile noastre şi le conferă semnificație. Manipularea conştientă a acestor 


coduri este, de aceea, o condiţie necesară pentru reuşita unui act de comunicare. 


6. Contactul. Dacă, în modelul linear al comunicării, canalul se referea strict la conexiunea 
fizică ce face posibilă comunicarea, Jakobson a extins sfera acestei noţiuni şi la relaţia 
psihologică existentă între partenerii de dialog. De aici şi până la a conferi acestui factor 
rolul primordial în procesul comunicării părea să rămână, totuşi, o distanță considerabilă, 
care a fost însă străbătută de cercetări recente în teoria comunicării. Sunt autori care 


consideră că, în orice act de comunicare, relația (contactul) este factorul privilegiat şi 


funcţia corespondentă, cea fatică, este cea mai importantă dintre cele şase funcţii ale 
limbajului, inventariate de Roman Jakobson. Este un subiect asupra căruia vom reveni în 


secțiunea următoare, rezervată funcţiilor limbajului. 


Funcţiile limbajului 


Fiecăruia dintre cei şase factori constitutivi ai comunicării îi corespunde, în viziunea lui 
Roman Jakobson o anumită funcție. Precizarea imediat necesară este aceea că, aşa cum în orice 
act de comunicare sunt prezenţi concomitent toţi cei şase factori, funcţiile corespunzătoare sunt, 
de asemenea, coexistente. Altfel spus, în utilizarea limbajului, se exercită toate cele şase funcții, 


ponderea acestora fiind diferită de la un mesaj la altul. 


1. Funcţia expresivă. Este centrată asupra emiţătorului şi vizează exprimarea 
subiectivităţii acestuia. 

La nivel lingvistic se concretizează prin aşa-numitele mărci ale subiectivităţii: pronume 

şi forme verbale de persoana întâi, deictice (cuvinte cu semnificaţie strict dependentă de 

context, cum ar fi adverbele de timp) şi termenii evaluativi (în general, adjective 

calificative şi expresii echivalente). La nivel paraverbal şi nonverbal, această funcţie se 

manifestă, evident, prin inflexiunile vocii sau prin orice gest care trădează atitudinea 


subiectivă a vorbitorului. 


2. Funcţia conativă. Este centrată asupra receptorului şi are în vedere efectul mesajului 
asupra acestuia. 

Este vizibilă mai ales în mesajele imperative, dar predomină în orice tip de mesaj care 

urmăreşte, oricât de subtil, influențarea receptorului. De aceea, o voce blândă sau o privire 

spăşită pot fi, după caz, concretizarea funcției conative la fel de bine (sau chiar mai bine) ca 


o voce ridicată sau o privire poruncitoare. 


3. Funcţia referenţială. În concepţia lui Jakobson, acoperă nu doar relaţia mesajului 
cu referentul, ci şi contextul. 
Această funcție prevalează în mesajele impersonale, proprii limbajului ştiinţific, unde 


accentul cade asupra valorii de adevăr a faptelor şi fenomenelor descrise. 


4. Funcţia poetică. Numele acestei funcţii, axate pe mesaj e oarecum înşelător, întrucât 
ea nu priveşte doar capacitatea mesajului de a crea emoție estetică. 

Desigur, textele în care această funcție se exercită cu intensitate sunt cele artistice, unde 

construcția în sine a mesajului este aspectul primordial. Dar, trebuie precizat că funcţia 

poetică este activată de fiecare dată când se manifestă preocuparea pentru forma 


mesajului, pentru organizarea internă a acestuia, într-un cuvânt, pentru stil. 


5. Funcţia metalingvistică. Centrată asupra codului, este, în aparenţă, o funcţie 
secundară a limbajului, a cărei finalitate este aceea de a verifica existenţa unui cod 
comun al interlocutorilor. 

„Funcţia metalingvistică se manifestă ori de câte ori, în cadrul comunicării, apare 

necesitatea de a se atrage atenţia asupra codului utilizat. Perifrazele explicative care 

precizează accepțiunea în care trebuie înțeles un termen, gesturile ( făcutul cu ochiul”), sau 
tonul, (ironic, bunăoară) ce indică receptorului cheia în care trebuie decodificat mesajul 
aparţin sferei metalingvisticului.” 

Sunt numeroase situaţii în care identificarea corectă a codului devine cheia înţelegerii 
dintre interlocutori, după cum utilizarea unui cod eronat poate da naştere unor grave 
neînţelegeri. Cazul probabil cel mai frecvent întâlnit este acela al unor vorbe spuse în 
glumă, dar luate ad litteram de către receptor, care nu a sesizat codul ludic utilizat de 


emiţător şi, ca atare, se supără. 


6. Funcţia fatică. Verifică existenţa contactului dintre interlocutori şi, la fel 
ca precedenta, pare una dintre funcţiile secundare ale limbajului. Simţul 
comun e tentat să afirme că existenţa contactului e o condiție banală a 
comunicării şi, prin urmare nu justifică nici o discuţie pe marginea ei. 

Premisa de la care pleacă cercetătorii respectivi este aceea că prin contact 

nu trebuie să înţelegem doar legătura fizică ce permite comunicarea, ci mai ales 


relaţia intersubiectivă existentă între partenerii de dialog 


Sunt o serie de observaţii ce pot fi făcute pe marginea tabloului de funcţii 
alcătuit de Roman Jakobson: 
-Înainte de toate el are meritul de a atrage atenţia asupra tuturor factorilor implicaţi 
în procesul de comunicare şi, prin aceasta, de a sublinia complexitatea acestui proces. 
-Semnalează importanţa codului şi a contactului, respectiv a funcțiilor ce 
corespund acestor factori. 
- Totuşi, se poate obiecta că lista este artificial extinsă. Astfel: 
a. Funcţia poetică poate fi considerată cu totul secundară, cu excepţia textelor 
artistice unde ocupă locul primordial. În rest, preocuparea pentru forma mesajului 
este implicită, în întregime subordonată intențiilor locutorului de a-şi exprima 
propria atitudine sau de a-l influența pe receptor. 
b. Funcţia fatică, importantă în sine, poate fi subsumată fără rezerve funcției 
expresive sau conative, după caz. Altfel spus, preocuparea pentru relații (pentru 
contact) este generată, în fond, de intenția de a exprima o atitudine subiectivă sau 
de a-l influența pe receptor. De altfel, în ultimul capitol vom arăta că, în mare 
măsură manipularea se realizează prin instituirea şi cultivarea unei false relaţii. 
c. Funcția metalingvistică poate fi la rândul ei subordonată celei expresive sau 
conative. Aceasta, deoarece intenția de a-ţi exprima subiectivitatea sau de a-l 
convinge pe receptor presupune numaidecât preocuparea pentru utilizarea unui cod 


adecvat. 


Introducere în semiotică 


Reflecţia asupra semnelor şi asupra proceselor de semnificare are o istorie 
îndelungată, care se confundă pănă de curând cu aceea a filozofiei şi a lingvisticii. 
Aceasta, întrucât cercetarea mecanismelor limbajului şi ale cunoaşterii atinge 
inevitabil şi în mod consistent chestiuni ce ţin de teoria semnului. De aproximativ un 
secol semiotica s-a constituit ca disciplină autonomă, sub influenţa mai ales a 
contribuţiilor lui Charles Peirce şi Ferdinand de Saussure. Autonomizarea acestei 
discipline şi interesul crescând cu care e privită n-au presupus însă şi o delimitare 
fermă faţă de alte discipline ale căror preocupări se suprapun prin forţa împrejurărilor. 

Definirea fermă a disciplinei şi implicit a domeniului şi a obiectului de studiu 
rămân aşadar chestiuni în discuţie. Definiţia cea mai larg răspândită este aceea care 


3. Sunt 


priveşte semiotica drept „studiul general al semnelor” sau „teoria semnelor 
oarecum definiţii nesatisfăcătoare, cât timp noţiunea de semn şi sintagma studiu 
general nu sunt suficient de precise. În Cursul de lingvistică generală (1916) Saussure 
propune definiția: „ştiinţa care studiază viaţa semnelor în centrul vieţii sociale”, 
sugerând că regulile descoperite de semiotică sunt cele care guvernează totalitatea 
fenomenelor umane. Definiția rămâne la fel de vagă (cu termeni imprecişi ca viața 
semnelor, viaţa socială) singura certitudine fiind importanţa pe care o alocă acestei 
discipline, rolul ei central în studiul tuturor fenomenelor sociale. Şi această certitudine 
este încă risipită de o altă afirmaţie în care semiotica este subordonată psihologiei. 
Definiţia lui Peirce, preluată de Charles Morris şi de Umberto Eco, pare cea mai 
acceptabilă: ştiinţa ce are ca obiect de studiu semioza, aceasta din urmă înţeleasă ca 
proces de construire şi transmitere a semnificației. Dincolo de gradul ridicat de 
generalitate implicat şi în această definiție, se impune observaţia că delimitarea fermă 
de cercetările lingvistice şi epistemologice este imposibilă cât timp acestea vizează la 
rândul lor aspectele menţionate. Apropierea de epistemologie este accentuată în 
concepția lui Ernst Cassirer sau John Deely, care privesc semiotica drept un 
metadiscurs ştiinţific, „o matrice a tuturor ştiinţelor”, respectiv „a oricărui demers 


cognitiv”. Dificultăţile sunt sporite de accepțiunea foarte largă, de polisemantismul 


$ Dicționarul explicativ al limbii române, respectiv Dicționar de filzofie şi logică, Humanitas, 


Bucureşti, 1996 


cuvântului semn. O primă problemă este aceea de a stabili condițiile ce asigură unui 
obiect oarecare statutul de semn; în ce măsură acest statut depinde de intenţia celui ce 
creează semnul, respectiv de intenția de interpretare; nu în ultimul rând se naşte 
întrebarea dacă semiotica trebuie să îşi limiteze preocupările la sfera culturii umane 
sau să le extindă asupra naturii întregi. Şi în acest sens răspunsurile sunt variate, unii 
autori considerând activitatea simbolică proprie exclusiv omului, pe când alții ο 
identifică şi în lumea animală. 

Toate acestea sunt chestiuni pe care cursul de față îşi propune să le elucideze 
în măsura în care acest lucru e posibil. Acolo unde elucidarea e incompatibilă cu 
natura chestiunii vom căuta cel puţin o delimitare teoretică, o încadrare cât mai fermă 
a chestiunii, pentru a sugera măcar direcția în care trebuie căutat răspunsul. 

Anticipând acum, în ce priveşte statutul disciplinei vom adopta poziţia lui 
Umberto Eco, potrivit căreia orice teorie semiotică include o teorie a codurilor şi o 
teorie a producţiei de semne”. Semiotica este aşadar preocupată, deopotrivă, de 
procesele de producere a semnificației şi de condiţiile de vehiculare a acesteia prin 
comunicare. Este un aspect ce ne determină să considerăm că, dacă statutul de 
disciplină autonomă al semioticii este controversat, putem în schimb accepta fără 
rezerve faptul că ea oferă un punct de vedere, o perspectivă fertilă asupra proceselor 
cognitive şi comunicative. În ultimă instanţă, vorbind despre producţia de semne şi 
despre coduri (reguli ce guvernează producţia de semne) semiotica propune o discuţie 
asupra modalităţilor de manifestare a naturii noastre esenţiale şi asupra limitelor 
naturale şi convenţionale impuse acestei manifestări. Oferă altfel spus, o perspectivă 
nouă asupra dialecticii libertate/constrângere ce marchează activitatea de cunoaştere şi 


de comunicare. 


Timp estimativ de parcurgere: 40 de minute 


3 Umberto Eco. O teorie a semnelor, Bucureşti, Meridiane, 2003 


Capitolul II: Retrospectivă 


Obiective: familiarizarea cu noțiunile fundamentale ale domeniului; 
conştientizarea conexiunilor dintre filozofia limbajului şi studiul semnelor; 
cunoaşterea unor contribuţii esenţiale, care au facilitat constituirea disciplinei. 

Concepte-cheie: semn, simbol, semne transpuse, semnificant, semnificat, 


limbă, vorbire 


Cercetările de filozofie a limbajului, epistemologie sau logică au inclus inevitabil 
aspecte ce pot fi revendicate de semiotică, lista precursorilor posibili ai acestei 
discipline putând fi, la limită, extinsă considerabil. Ne vom opri însă doar la trei 
contribuţii însemnate, selectate atât pentru importanţa lor indiscutabilă cât şi pentru 
faptul că anticipă în bună măsură perspectivele actuale, definind semnul în termeni 


relaționali şi privind limbajul în dimensiunea lui procesuală. 


1. Aristotel (384-322 î. Ch.) 


(Născut la Stagira, în Grecia Antică, şi numit de aceea frecvent Stagiritul. 
Discipol al lui Platon, de concepția căruia se va delimita ulterior constituindu-şi 
propriul sistem filozofic. Este o părere generală aceea că, alături de opera lui Platon, 
opera sa, foarte vastă şi diversă, constituie piatra de temelie a culturii Occidentale.) 

Este cel dintâi care oferă o cercetare sistematică asupra limbii, asociind-o net 
cu năzuinţa spre cunoaştere, proprie naturii umane. În ce priveşte domeniul de care ne 
ocupăm, esenţial este un pasaj din Despre interpretare (16 a): „Sunetele emise de 
voce sunt simboluri ale stărilor sufleteşti, iar cuvintele scrise, simbolurile cuvintelor 
emise de voce. 51 la fel precum scrisul nu e aidoma la toţi oamenii, cuvintele rostite 
nu sunt nici ele aceleaşi, deşi stările sufleteşti, cărora aceste expresii le sunt semne 
nemijlocite, sunt identice la toţi, aşa cum identice sunt şi lucrurile ale căror imagini 


sunt aceste stări.” 


* Tzvetan Todorov. Teorii ale simbolului, traducere de Mihai Murgu, prefaţă de Maria Carpov, 
Univers, Bucureşti, p. 27 


Observaţii: 


1. Termenii de simbol şi semn sunt numiţi explicit cu o accepţiune echivalentă, din 
câte se poate deduce. 

2. Paragraful se referă exclusiv la simbolurile verbale care sunt asociate cu stările 
sufleteşti. Prin urmare, 

3. Cuvintele nu denumesc obiecte, ci stări sufleteşti, adică reprezentarea subiectivă a 
obiectelor. Suntem îndreptăţiţi să vedem aici o anticipare a modelului lui Peirce, 
simbolul fiind constituit ca o relaţie ternară, chiar dacă nu e numită explicit aşa: 


sunete — stări sufleteşti — lucruri. 


Dacă paragraful anterior tratează doar problema semnelor verbale, alte 
categorii sunt privite din perspectiva logicii, ca silogisme trunchiate: „fiinţa a cărei 
existență se produce antrenează existenţa sau producerea unui alt lucru, fie anterior, 
fie posterior, este semnul producerii sau al existenţei celuilalt lucru” (Analitice prime, 
70a). 

Datorăm lui Aristotel şi o primă clasificare, e adevărat rudimentară, a 
semnelor. Astfel, semnele se împart în nume (semne cu semnificaţie convenţională) şi 
semne naturale. Există însă şi o a treia categorie de semne considerate de Aristotel ca 
o specie aparte de cuvinte: metaforele, caracterizate prin faptul că semnificatul e altul 
decât cel obişnuit. Sunt, pe scurt, semne transpuse: „transpunerea este trecerea unui 


nume de la un obiect la alt obiect” (Poetica, 1457b).€ 


2. Sfântul Augustin (Aurelius Augustinus) — (354-430 î. Ch.) 


(Crescut în tradiţia păgână, se converteşte la 33 de ani şi devine episcop de 
Hippona. După moarte este canonizat. Opera sa a contribuit decisiv la constituirea 
dogmei catolice. Preocupările sale sunt eminamente de ordin teologic, dar 
subordonează numeroase alte aspecte, între care şi problema limbajului.) 

Preocupările constante pentru natura şi tipologia semnelor, fac să fie privit ca 
precursor al semioticii sau, potrivit unora, chiar cel dintâi mare semiotician, deşi 
obiectivele majore ale meditaţiilor sale erau de natură religioasă. 


Premiza de la care pleacă este aceea a existenţei unei semnificaţii imanente, de 


5 ibidem, p. 33 
6 ibidem, p. 41 


ordin divin, asociate oricărui obiect, semnificație perceptibilă doar cu spiritul şi 
imposibil de reprodus cu ajutorul vorbirii, dar posibil de aproximat. Finalitatea 
autentică a limbajului este aşadar, aceea de a aproxima în măsură cât mai mare esența 
fenomenelor, de a se apropia de acele semnificaţii imanente ce justifică existenţa 
oricărui lucru. Dincolo de această abordare, inerentă unei perspective religioase, 
concepţia sa o continuă pe a lui Aristotel şi o anticipă la rândul ei pe a lui Peirce. 
„Semnul este ceea ce se arată pe sine însuşi sensului, şi care, în afară de sine, mai 
arată spiritului încă ceva. A vorbi înseamnă să dai un semn cu ajutorul unui sunet 
articulat.” ; „Semnul este un lucru care ne face să ne gândim la ceva dincolo de 
impresia pe care lucrul însuşi o face asupra simţurilor noastre.” Reţinem aici faptul 
că cuvintele nu sunt decât o specie a semnelor. În al doilea rând, mai ales cea de-a 
doua definiţie citată accentuează asupra relaţiei mediate dintre semn şi obiect. Semnul 
este pus în relaţie cu „impresia” creată în conştiinţă de obiectul desemnat, fapt ce ne 
pune înaintea unei scheme triadice aproape identice cu cea a lui Peirce: semn — 


impresie — obiect. 


Tipologia semnului 
Expusă în doctrina creştină, este surprinzător de complexă şi de riguroasă. 
Semnele sunt clasificate în funcție de patru criterii: 
a. După modul de transmitere: 
- vizuale 
- fonice 
- adresate altor simţuri 
b. După origine: 
- naturale 


- intenţionale 


c. După natura raportului simbolic: 


7 ibidem, p. 51, respectiv 57 


- semne proprii 


- semne transpuse: când semnificatul devine la rândul lui semnificant 


d. După natura desemnatului: 
- semne ce desemnează lucruri 


- semne ce desemnează alte semne. E vorba de cazul utilizării metalingvistice a 
limbajului, când limbajul se referă la el însuşi şi nu la un referent exterior, ca în 


exemplul: „Cuvântul civilizație are următoarele accepţiuni...”. 


Preocupările sale privind natura semnului şi raţiunile actului de semnificare au 
condus în acelaşi timp spre schiţarea unei teorii a comunicării. În concepţia Sfântului 
Augustin, limbajul are două funcții fundamentale, indisolubil legate: aceea de 
instrument al gândirii şi aceea de instrument al comunicării: „Singura noastră rațiune 
de a semnifica, adică de a face semne, este de a pune în lumină şi de a trece în spiritul 
altcuiva ceea ce are în spirit cel care face semnul.” Reţinem aici formularea aparent 
paradoxală care vorbeşte de o singură rațiune, care constă însă în a pune în lumină şi 
a trece.... Este vorba de un paradox aparent, întrucât justificarea acţiunii semnificante 
include două aspecte complementare: clarificarea mentală (materializarea lingvistică a 
gândurilor) exprimată prin „a pune în lumină” şi transmiterea spre interlocutor, 
exprimată prin „a trece în spiritul altcuiva”. Semnele verbale sunt, deopotrivă cele 
care îmbracă materia gândirii, oferindu-i consistenţă, şi cele care o transportă spre un 
alt spirit, constituind astfel suportul nu doar al comunicării, ci şi al comuniunii între 


oameni. 


3. Ferdinand de Saussure (1857-1913) 


(Este cu certitudine un lingvist de prim rang, cu o influenţă hotărâtoare în 
istoria disciplinei şi, în acelaşi timp, e considerat alături de Peirce unul din fondatorii 
semioticii. În ciuda activităţii ştiinţifice remarcabile, nu a publicat nimic în timpul 
vieţii. Lucrarea fundamentală, Curs de lingvistică generală, a fost editată de discipolii 


săi şi publicată în 1916, după moartea autorului.) 


* ibidem, p. 58 


Statutul său de întemeietor αἱ semioticii este discutabil, deoarece preocupările 
sale au vizat în proporție covârşitoare, ca în cazul oricărui lingvist, limbajul şi 
unitățile constitutive ale acestuia. Este adevărat, a tratat cuvintele sub aspectul lor de 
semne însă, cum am văzut, acest lucru s-a întâmplat cu mult timp înainte, la Aristotel 
şi la Sfântul Augustin. Este de asemenea adevărat că a dat numele semiologiei, 
văzând-o ca pe o ştiinţă „care studiază viaţa semnelor în centrul vieţii sociale” şi este 
cel dintâi care a inclus lingvistica în acest domeniu mai larg al semiologiei. Dar, în 
acelaşi timp, a subordonat semiologia psihologiei sociale. În plus, optica sa pare să 
înregistreze un uşor regres, cel puţin într-o anume privinţă, în raport cu concepţiile 
anterioare: nu e vorba atât de faptul că modelul semnului este unul binar, cât de 
accepțiunea statică a acestuia, definirea substanţială proprie abordării structuraliste, 
față de o definire în termeni relaționali cum am văzut că sugerau antecesorii săi. Sunt 
argumente care ne-au determinat să-i includem contribuţia între cele premergătoare 
constituirii semioticii ca disciplină autonomă, fără ca prin aceasta să contestăm rolul 
său în istoria lingviticii. 

Avem a reţine aşadar în cazul său: 


- definirea semiologiei 


- definirea semnului ca reuniune dintre un semnificant şi un semnificat, sau dintre o 
imagine acustică şi un concept. Reamintim că definiţia se referă exclusiv la semnele 
verbale. Spre deosebire de precedentele definiţii şi de modelul lui Peirce, avem de-a 
face cu un model binar, însă diferenţa nu e una de ordin esenţial, cât timp relaţia este 
între semn şi conceptul ce îi este asociat, referentul fiind subînţeles. 


- stabilirea proprietăților semnului lingvistic: 
- arbitrar: nu există o legătură necesară între semnificat şi semnificant 
- convenţional: legătura dintre semnificat şi semnificant este stabilită prin 


convenţii 


- linear 


- are ο valoare relativă, asigurată de raportarea la sistemul limbii. Este de 
reținut aici distincţia pe care Saussure o face între semnificaţie şi valoare lingvistică. 


Semnificaţia este dată de relația abstractă dintre semnificat şi semnificant, în vreme ce 


” Ferdinand de Saussure. Cours de linguistique générale, Paris, 1969, reprodus în Antologie de texte de 
lingvistică structurală, Univers, Bucureşti, 1977, p. 10 


valoarea este dată de relaţia cu celelalte elemente ale sistemului. 

În ce priveşte relaţia dintre limbă şi gândire, se înscrie ferm în linia lui 
Aristotel şi a Sfântului Augustin: „Din punct de vedere psihologic, dacă facem 
abstracție de expresia οἱ prin cuvinte, gândirea noastră este o masă amorfă şi 
indistinctă. Filozofi şi lingvişti au recunoscut întotdeauna că fără ajutorul semnelor 
am fi incapabili să distingem două idei într-un mod clar şi constant. Considerată în 
sine, gândirea este ca o nebuloasă în care nimic nu este cu necesitate delimitat. Nu 


există idei prestabilite şi nimic nu este distinct înainte de apariţia limbii.” 


Limbajul în 
sine este considerat un fenomen de natură psihică având un caracter eterogen ce face 
foarte dificilă sarcina definirii sale. Importantă rămâne însă precizarea celor două 
dimnensiuni ale limbajului: limba şi vorbirea. 

Limba este definită ca sistem de semne, produs social al facultăţii limbajului şi 
ansamblu de convenţii adoptate de grupul social pentru a permite exercitarea acestei 
facultăți. Este un sistem abstract, achiziţionat prin educaţie şi constituit într-un tipar ce 
modelează manifestrile particulare ale facultății limbajului. 


Vorbirea: este un act individual de utilizare a sistemului limbii. Presupune 


procese de selecţie şi combinaţie, determinate de voinţa şi inteligenţa individului. 


Timp estimativ de parcurgere: 50 de minute 


Teste de autoevaluare: 


1. Arătaţi, într-un referat, punctele de convergenţă între concepția lui 
Aristotel şi a Sfântului Augustin. 
2, Precizaţi contribuţia lui F. de Saussure în domeniul semioticii şi al 


lingvisticii. 


Bibliografie recomandată: 
1. Umberto Eco. O teorie a semnelor, Bucureşti, Meridiane, 2003 


2. Tzvetan Todorov. Teorii ale simbolului, traducere de Mihai Murgu, prefaţă 


de Maria Carpov, Univers, Bucureşti 


1 ibidem, p. 18 


Capitolul III: Definirea semnului şi a semiozei. 


Contribuţia lui Charles Peirce 


Obiective: asimilarea, în linii mari, a pespectivei teoretice a lui Ch. Peice, 
întemeietorul semioticii ca disciplină autonomă; cunoaşterea definiţiei şi a tipologiei 
semnului; cunoaşterea, în linii mari, a contribuţiei descendenților lui Peice: Ch. 
Morris şi Th. Sebeok 

Concepte-cheie: semn, representamen, interpretant, relaţie triadică, simbol, 


indice, icon, vehiculul semnului, designatum, sintaxă, semantică, pragmatică. 


Charles Peirce (1839-1914) 


(Absolvent al Universităţii Harvard în 1859. Membru fondator al „Clubului 
Metafizic”, care a dat naştere pragmatismului ca orientare filozofică. Opera sa, 
publicată postum, cuprinde opt volume în care au fost adunate eseurile, articolele şi 
corespondenţa.) 

Considerat pe bună dreptate întemeietor al semioticii ca disciplină autonomă, 
este cel care a definit ferm obiectul acestei discipline şi a teoretizat natura şi tipologia 
semnelor. Preocupările din domeniul semioticii sunt strâns legate de cele filozofice în 
care meditaţia asupra gândirii şi cunoaşterii ocupă un loc central. 

Ca premise fundamentale ale pragmatismului sunt de subliniat: existența unui 
simţ istoric redus, respingerea speculaţiei gratuite, preferința pentru soluţiile practice 
şi eficiente şi încrederea în capacitatea omului de a înfăptui. 

Principalele teze ale lui Peirce referitoare la procesul gândirii şi al cunoaşterii 
ar fi următoarele: gândirea este echivalată cu acțiunea; cercetarea este văzută ca un 
demers de stabilire a convingerii; convingerea este un proces de instituire a unui mod 
de comportament; adevărul e subordonat utilului. 

Actul gândirii şi al cunoaşterii este condiționat, în opinia lui Peirce, de patru 
propoziţii negative: 

„l. Nu avem capacitate de introspecţie, ci întreaga cunoaştere a lumii interne este 
derivată prin raționare ipotetică din cunoaşterea pe care o avem despre faptele externe. 
2. Nu avem capacitate de intuiţie, ci orice cunoştinţă este determinată logic de 


cunoştinţe anterioare. 


3. Nu avem capacitatea de a gândi fără semne. 


4. Nu avem un concept al incognoscibilului absolut.”!! 


Cea de-a treia dintre aceste propoziţii trimite spre perspectiva semiotică, a 
cărei premisă fundamentală postulează limbajul ca pe o condiţionare transcendentală a 


cunaşterii. 


Definiţia semnului. 


„Un semn sau representamen este ceva care ţine locul a ceva, pentru cineva, 
în anumite privinţe sau în virtutea anumitor însuşiri. El se adresează cuiva, creând în 
mintea acestuia un semn echivalent sau poate un semn mai dezvoltat. Semnul acesta 
pe care îl creează îl numesc interpretantul primului semn. Semnul ţine locul a ceva, 
anume al obiectului său.”!? 

„Un semn sau representamen este un prim care întreţine cu un secund, numit 
obiectul său, ο relație triadică atât de autentică, încât ea poate determina un terţ, 
numit interpretantul său, să întrețină cu obiectul aceeaşi relație triadică pe care o 
întreţine el însuşi cu acelaşi obiect. Relaţia triadică e autentică, adică cei trei membri 
αἱ săi sunt legaţi împreună într-un mod ireductibil la vreun complex de relaţii 


diadice.”!5 


Observaţii: 


1. Semnul este echivalat cu un representamen, accentuându-se astfel asupra 
caracterului său dinamic, adică asupra faptului că îndeplineşte acţiunea de a 
re-prezenta. 

2. Este subliniată încă din definiție dimensiunea comunicativă a semiozei, prin 
menirea semnului de a fi „adresat cuiva”. 

3. Este subliniată ferm natura triadică a semnului şi, prin urmare, rolul decisiv al 
interpretantului, înţeles ca reprezentare mentală, în alcătuirea semnului 
autentic. 

4. Interpretantul este definit ca un semn echivalent, fapt ce evidenţiază rolul activ 


al receptorului, importanţa acţiunii sale interpretative în actul comunicării. 


1l Charles S. Peirce. Semnificație şi acțiune, prefaţă de Andrei Marga, selecţia textelor şi traducerea, 
Delia Marga, Humanitas, Bucureşti, 1990, pp. 69-70 

2 ibidem, p. 269 

'5 ibidem, p. 285 


(Deschiderile teoretice ale acestor definiţii sunt dintre cele mai ample. Le vom 
detalia în capitolul următor, în conexiune cu perspectivele teoretice ale altor autori 


cum sunt John Deely şi Umberto Eco.) 


Tipologia semnului. 


1. Simbolul: este în accepțiunea lui Peirce unicul tip de semn autentic, cel a 
cărui relaţie cu obiectul este mediată de interpretant şi stabilită în virtutea unei 
convenţii. Ca exemple putem cita, în primul rând, semnele verbale apoi altele 
cum ar fi culorile semaforului, semnele matematice. 

În cazul celorlalte două tipuri de semn avem de-a face, spune Peirce, cu o 
relaţie „degenerată”: 

i. Indice: caracterizat printr-o relație directă, fizică 
între semn şi obiect, ca în cazul urmei lăsate de picior în noroi, 
al fumului, al unei răni etc. 

ii. Iconul: relația dintre semn şi obiect este una de 
asemănare, ca în cazul unei fotografii de exemplu sau al unei 
hărți. 

Charles Morris şi Thomas Sebeok se situează în descendența lui Peirce cu 


unele modificări de nuanță față de contribuția acestuia. 


Charles Morris (1901-1976) reformulează definiția semiozei ca „luare în 


seamă mediată”!* 


şi redenumeşte termenii triadei: vehiculul semnului, designatum, 
interpretant, adăugând un al patrulea termen, oricum subînţeles: interpretul. 

Contribuția sa însemnată se concretizează în delimitarea celor trei dimensiuni 
ale semnului, respectiv a celor trei discipline subordonate semioticii: 


- semantica: studiază relația între semne şi obiectele desemnate. 
- pragmatica: studiază relaţia dintre semne şi interpreţi. 


- sintaxa: studiază relaţia dintre un semn şi alte semne. 


14 Charles Morris. Fundamentele teoriei semnelor, traducere şi Cuvânt înainte: Delia Marga, EFES, Cluj, 
2003, p. 22 


Thomas Sebeok (1920-2001) extinde definiția semiozei: „capacitatea 
instinctivă a tuturor organismelor vii de a produce şi înţelege semne”. Spre a face 
diferenţa între om şi animal, introduce distincţia între semioză, definită ca actul 
producerii şi al înţelegerii semnelor şi reprezentarea — utilizarea semnelor pentru a 
cunoaşte. ὁ 
Sunt afirmaţii discutabile a căror justificare va fi dezbătută ulterior pe marginea 
noţiunilor de fiziosemioză, fitosemioză şi zoosemioză. 

La fel de discutabilă se arată a fi şi tipologia semnelor, de asemenea extinsă 
faţă de cea a lui Peirce: 


1. Semnalul: declanşează natural sau convenţional o reacţie din partea receptorului. 


Putem observa că, dacă este vorba de o relaţie naturală avem de-a face de fapt 
cu un indice, respectiv, dacă e vorba de o relație convenţională avem de-a face cu un 
simbol. 

2. Simptomele: automate, nonarbitrare, cuplate natural cu semnificatul. 

Este vorba iarăşi evident, de indicele din tipologia lui Peirce. 


3. Iconul: definit la fel ca în tipologia lui Peirce. 
4. Index: definit la fel ca indicele din tipologia lui Peirce. 


5. Simbolul: este de asemenea caracterizat de o relaţie convențională între semn şi 
obiect. Sebeok distinge, în mod oarecum nejustificat, uzând de criterii imprecise, o 
serie de subspecii ale simbolului, cum ar fi: alegoria, însemnul, marca, insigna etc. 


6. Numele: specie a simbolului caracterizată prin existenţa unui singur denotat. 


Timp estimativ de parcurgere: 30 de minute 


Teste de autoevaluare: 


1. Parcurgeţi paginile, din volumul lui Ch. Peirce, indicate la notele de subsol şi 
precizaţi concepţia sa privind natura semnului şi a semiozei. 


2. Daţi exemple de simboluri, indici şi iconi. 


3. Parcurgeţi volumul lui Ch. Morris şi al lui Th. Sebeok, indicate în bibliografie 
şi arătați punctele de convergenţă, respectiv, punctele de divergență cu 
concepția lui Peirce. 

'5 Thomas Sebeok. Semnele: o introducere în semiotică, traducere de Sorin Mărculescu, Bucureşti, 


Humanitas, 2002, p. 19 
'% Ibidem, p. 25 


Bibliografie recomandată: 

1. Charles Morris. Fundamentele teoriei semnelor, traducere şi Cuvânt înainte: 
Delia Marga, EFES, Cluj, 2003 

2. Charles S. Peirce. Semnificație şi acțiune, prefaţă de Andrei Marga, selecția 
textelor şi traducerea, Delia Marga, Humanitas, Bucureşti, 1990 

3. Thomas Sebeok. Semnele: o introducere în semiotică, traducere de Sorin 


Mărculescu, Bucureşti, Humanitas, 2002 


Capitolul IV: Deschideri teoretice ale definiţiei 


semnului. Semnificație şi cunoaştere 


Obiective: această secțiune a cursului propune o abordare a problemei 
cunoaşterii din perspectiva semioticii. Din această perspectivă, activitatea de 
cunoaştere a realității devine o formă de învestire cu sens şi de structurare a acesteia. 
Activitatea cognitivă, ca manifestare a funcției semiotice, conferă obiectelor realităţii 
statut de semn şi le integrează în reţele de semnificaţii care circumscriu realitatea, 
justificând noţiunea de semiosferă. În acelaşi timp, propunem o scurtă discuţie asupra 
limitelor posibile care cenzurează cunoaşterea. 

Concepte-cheie: realism-idealism, lucru-obiect- semn, relaţii fizice-obiective- 


transcendentale, Umwelt, semiosferă. 


Fără doar şi poate, în schema triadică a semnului interpretantul este elementul 
decisiv. Reamintim, este definit ca reprezentare mentală a obiectului, respectiv stare 
sufletească în termenii lui Aristotel sau impresie la Sfântul Augustin. Întrebarea care 
se impune imediat vizează legătura dintre această reprezentare mentală şi natura 
esenţială a obiectului, presupunând, aşa cum făcea Sfântul Augustin, că există o astfel 
de natură esenţială prestabilită a oricărui obiect. Mai precis, avem a ne întreba dacă 
interpretantul instituie o semnificație sau caută să aproximeze o semnificaţie 
preexistentă. 

Pentru foarte mult timp, cunoaşterea a fost văzută de către filozofi ca o 
încercare de a accede la nivelul esenţial al realităţii, de a căuta justificări de ordinul 
cel mai subtil, care preexistă obiectelor. Într-o asfel de perspectivă obiectele ar avea 
evident statut de semn, al cărui semnificat e unul transcendent, asigurat în virtutea 
unor principii imuabile ce organizează întreaga realitate. Pe de o parte însă, 
schimbările de paradigmă înregistrate în ultimele decenii tind să nege sau să ignore 
existența unui nivel al esențialității şi să facă prin urmare inutilă încercarea de a-l 
căuta prin cunoaştere. Pe de altă parte, acceptând caracterul decisiv al interpretantului, 
existența unui sens prestabilit care justifică existenţa oricărui obiect devine o 
chestiune secundară. Aceasta, întrucât sensul este instituit prin însuşi procesul de 


semnificare, gestionat de om, care îşi asumă astfel statutul de interpret al lumii. Vom 


găsi un sprijin consistent pentru a lămuri o astfel de perspectivă în volumul lui John 


Deely, Bazele semioticii. 


1. John Deely: ipoteze teoretice 


Volumul amintit mai sus!” permite degajarea unor ipoteze (postulate) ce rețin 
imediat atenţia. Este adevărat, sunt prezentate într-un limbaj nu foarte accesibil şi într- 
o formă oarecum nesistematică. Le-am sistematizat însă şi le-am reformulat după cum 
urmează: 

1. O primă ipoteză subliniază natura eminamente narativă a fiinţelor umane. Este 
sugerat astfel rolul universal al naraţiunii ca factor de transmitere a culturii, naraţiunea 
fiind definită ca formă de organizare epică a experienţei, ca manifestare a impulsului 
de reordonare a realităţii. 

2. Distincția foarte veche şi aparent reductibilă dintre realism şi idealism este 
nerelevantă din punctul de vedere al semioticii. Chiar dacă autorul nu precizează, se 
subînţelege că cei doi termeni ai distincţiei au în text accepțiunea cea mai generală: 
realismul -- viziune filozofică prin care se atribuie realității existenţă obiectivă, 
independentă de subiect; idealismul -- orientare ce neagă existenţa obiectivă a 
realităţii, care nu este altceva decât o creaţie a spiritului. Sugestia autorului este aceea 
că funcția semiotică, inerentă naturii umane se manifestă printr-o permanentă tendință 
de formare (sau de-formare) a realităţii, astfel încât aceasta, fie că are sau nu existență 
obiectivă, rămâne inaccesibilă. În termeni simpli, lumea este aşa cum o cunoaştem, 
cum o percepe spiritul uman, incapabil de a cunoaşte în mod obiectiv, incapabil adică 
de a reprima manifestarea funcției semiotice. 

3. Autorul introduce o distincție fertilă între: lucru, definit ca o entitate cu simplă 
existenţă fizică; obiect — entitate a cărei existență fizică este percepută de un subiect; 
semn — obiect pus în relaţie cu o idee sau cu alte obiecte prin intermediul unei idei. 
Exemplul pe care îl dă autorul este acela al unei fosile care are statut de lucru cât timp 
există fără a fi descoperită, devine obiect dacă e descoperită de un necunoscător şi, în 
sfârşit, devine semn abia sub ochii unui paleontolog. Această distincție subliniază o 
idee pe care am formulat-o anterior, anume aceea că acţiunea interpretului conferă 


justificare deplină realității. 


17 John Deely. Bazele semioticii, traducere de Mariana Neţ, Bucureşti, All, 1997 


4. Aceeaşi idee este sugerată de altfel şi de următoarea distincție pe care o operează 
autorul între: relații fizice — relaţii naturale, legate de existenţa fizică a obiectului; 
relaţii obiective -- relaţii fizice a căror existenţă e percepută de subiect; relații 
transcendentale — sunt stabilite în virtutea unor proprietăţi extrinseci, atribuite de 
subiect şi presupun integrarea obiectului într-o reţea de semnificaţii. Instituirea de 
relaţii transcendentale este echivalentă cu valorificarea semiotică a obiectului, căruia i 
se atribuie proprietăți extrinseci (altele decât cele care îi sunt inerente) şi care este 
pusă în relaţie cu alte obiecte prin integrarea lui într-o rețea de semnificaţii mai ample. 
Practic ni se reaminteşte astfel că, voluntar sau nu, conştient sau nu, investind de 
fiecare dată obiectele pe care le întâlnim cu semnificaţii subiective, că suntem, iarăşi, 
incapabili să facem abstracţie de funcţia semiotică, privind lucrurile în mod obiectiv. 
Concluziile ce decurg din acceptarea acestor ipoteze pun în evidenţă impulsul 
specific uman de învestire cu sens şi structurare a realității. Altfel spus, prin 
construcție, spiritul e incapabil să perceapă obiectele luate în sine (exclusiv cu 
proprietățile lor intrinseci) şi în mod izolat (neintegrate într-o reţea de relaţii 
transcendentale, instituite de subiect). Activitatea semiotică, concretizată în tendinţa 
spre semnificare (atribuirea de proprietăţi extrinseci) şi spre textualizare (integrarea 
obiectelor în structuri de semnificaţii) este inerentă naturii umane, astfel încât eticheta 
de animal symbolicum pe care Ernst Cassirer o atribuie omului se arată cât se poate de 


îndreptăţită. 


2. Ernst Cassirer şi teoria formelor simbolice 


Întreg volumul lui Cassirer, Eseu despre om, pledează pentru justificarea 
sintagmei amintite mai sus. „Omul nu se poate sustrage propriei împliniri. El nu poate 
decât să adopte condiţiile propriei vieţi. Omul nu mai trăieşte într-un univers pur fizic, 
el trăieşte într-un univers simbolic. Limbajul, mitul, arta şi religia sunt părţi ale 
acestui univers. Ele sunt firele diferite care {65 reţeaua simbolică, țesătura încâlcită a 
experienţei umane. Întregul progres uman în gândire şi experiență speculează asupra 


acestei reţele şi o întăreşte.” "8 


Pentru a ajunge la astfel de concluzii, autorul pleacă de la concepţia lui 


Johannes von Uexküll care defineşte noţiunea de Umwelt, arătând că aceasta nu este 


15 Ernst Cassirer. Eseu despre om, traducere de Constantin Coşman, Humanitas, Bucureşti, 1994, p. 43 


echivalentă cu mediul fizic, ci cu mediul reconstituit selectiv şi organizat în funcție de 
nevoi şi interese. Mediul ambiant este aşadar, alcătuit din informaţiile care sunt 
percepute şi utilizate şi sunt de menţionat diferenţele nete dintre Umwelt-ul animal şi 
cel uman. Cel dintâi este unul restrâns, inconştient, cuprinde informaţii disparate, este 
necodificat, neverbalizabil şi constituit din semne univoce. Cel de-al doilea este 
extins, conştient, organizat ca o reţea, codificat, verbalizabil şi constituit din semne 
plurivoce. Este subliniată astfel diferenţa radicală dintre o lume închisă, rigidă şi 
constrângătoare şi o altă lume, deschisă, elastică şi în permanentă expansiune sub 
presiunea activităţii cunoascătoare a omului. Această activitatea este cea care 
generează universul simbolic care circumscrie realitatea, formând-o şi conferindu-i 
semnificaţie. Cassirer se va simţi aşadar îndreptăţit să aşeze raționalitatea pe un loc 
secund între caracteristicile omului, activitatea simbolică fiind investită cu rolul 
primordial. „De aceea, în locul definirii omului ca animal rationale, ar trebui să îl 
definim ca animal simbolic. Prin aceata putem desemna diferența lui specifică şi 


putem înţelege noua cale deschisă omului — calea spre civilizație.” 


În acelaşi sens se îndreaptă şi concepţia lui Umberto Eco, expusă în volumul 
Le signe”. Una din ideile majore ale acestui volum afirmă că activitatea simbolică a 
apărut înaintea fabricării primelor unelte,funcția semiotică fiind cea responsabilă 
pentru naşterea speciei umane. cu ajutorul simbolurilor, omul se smulge dintr-o natură 
străină şi ostilă pentru a se introduce în universul culturii pe care el însuşi îl creează şi 
care devine astfel, lumea libertăţii sale. Limbajele de orice fel (reprezentările 
simbolice) au aşadar funcţie vitală, susține Eco, şi aceasta e de fapt semnificaţia 


comportamentelor magice ale primitivilor, concretizate în celebrele picturi rupestre. 


3. Noţiunea de semiosferă 


Promovată în volumul lui Daniel Bougnoux”!, această noţiune este în fond 
coincidentă cu aceea de univers simbolic a lui Cassirer: „acest spațiu de mediere 
simbolică sau semiotică măsoară libertatea noastră umană, chiar dacă este în acelaşi 


timp ο lume a codului şi a convenției. Semiosfera este asemenea unei dig ridicat în 


9 ibidem, p. 45 
% Umberto Eco. Le signe, trad. Jean-Marie Klinkenberg, Labor, Bruxelles, 1990 


31 Daniel Bougnoux. Introducere în ştiinţele comunicării, traducere de Violeta Vintilescu, Polirom, 
Iaşi, 2000, pp. 48-50 


faţa brutalității lucrurilor; cu cât trăim mai mult în lumea semnelor, cu atât suntem 
mai protejaţi împotriva agresiunii realului. [...] Semnele nu sunt inerte, ele ne ajută să 
stăpânim realul...” 

Acelaşi John Deely oferă o perspectivă ce poate lămuri sensurile acestei 
noţiuni. În capitolul 6 al volumului său, Bazele semioticii, ia în discuţie noţiunile de 
fiziosemioză şi fitosemioză, întrebându-se în ce măsură elementele regnului mineral şi 
ale celui vegetal au statut de semn. Răspunsul pe care îl sugerează autorul este că 
aceste elemente sunt caracterizate de relaţii efectiv diadice şi doar virtual triadice. În 
termenii uneia dintre ipotezele prezentate anterior, au în mod efectiv doar statut de 
lucru, calitatea de semn fiind doar potenţială. Avem prezenţa unui interpretant, adică 
intervenţia interpretului actualizează această calitate, învestind cu semnificaţie 
obiectele realităţii. Statutul omului va fi aşadar acela de interpret al unei lumi care 
abia astfel, prin actul interpretării, dobândeşte deplină justificare. 

Inevitabil, în acest punct al discuţiei se impune o întrebare referitoare la gradul 
de libertate ce însoţeşte acest act al intrepretării. În alţi termeni, întrebarea priveşte 
existenţa limitelor ce îngrădesc manifestarea funcţiei semiotice şi rigiditatea acestor 
limite. Fără îndoială, există o serie întreagă de coduri care organizează şi implicit 
limitează manifestările umane. un prim cod e constituit de legile fizice ce guvernează 
structura şi evoluția realităţii, avem apoi coduri sociale şi culturale, achiziţionate prin 
educaţie şi experienţă, conferind o anumită valoare obiectelor şi fenomenelor realităţii 
sau comportamentelor umane. Este în fond, o chestiune de infrmaţii stocate în intelect 
şi ordonate în coduri ştiinţifice, religioase, sociale, profesionale etc. Pentru un creştin, 
de pildă, Biblia va constitui un „mare cod” ce orientează decisiv modul de 
reprezentare a lumii: căsătoria va fi privită ca o instituţie sfântă, copiii — daruri divine, 
infertilitatea este dimpotrivă o pedeapsă, bogăţia e mai degrabă un lucru dăunător etc. 
Evident că, interpretate într-un alt cod, ştiinţific sau social bunăoară, aceste aspecte 
pot dobândi o cu totul altă valoare. 

Aceste consideraţii generează cu necesitate întrebarea capitală dacă există un 
„cod suprem”, o sumă de principii imuabile, care ordonează realitatea, impunând o 
anumită semnificaţie şi numai una fiecăruia dintre obiectele realității sau dacă, 
dimpotrivă, învestirea cu semnificaţie a obiectelor lumii rămâne un atribut al omului. 


Este o întrebare asupra căreia ne-am oprit şi anterior: cunoaşterea trebuie văzută ca un 


22 ibidem, p. 49 


demers de aproximare a unui cod prestabilit, ascuns în complexitatea lumii sau este o 
încercare de creare a unui cod care să dea seama de complexitatea lumii? 

O abordare semiotică pare să ofere o soluţie acestei dileme, soluţie sugerată de 
Peirce printr-o afirmaţie aparent paradoxală, potrivit căreia „omul şi semnele se educă 
reciproc”. Paradoxul este însă anulat dacă acceptăm ο altă afirmaţie, a lui John 
Deely de data aceasta, care priveşte întreaga experiență umană ca pe o „structură 
interpretativă mediată de semne οἱ bazată pe acestea”. Suntem, altfel spus, consituiţi 
din semnele pe care noi înşine le constituim, idee pe care o subliniază în alți termeni şi 
Umberto Eco. „În acest sens, subiectul e vorbit de limbaje (verbal sau nu), de reţeaua 
semnificantă, de dinamica funcției semiotice. Noi suntem ca subiecţi ceea ce forma 
lumii produsă de semne ne face să fim.” 

Observaţia imediat consecutivă este însă aceea că această „formă a lumii” e un 
produs al activităţii spiritului, cât timp acesta conferă obiectelor statut de semn şi le 
ordonează în structuri semnificative. Codurile pot fi văzute, e adevărat ca limitări ale 
actului interpretativ, dar în fond, sunt şi ele creații omeneşti. Apoi, ele sunt acceptate 
şi utilizate potrivit voinţei şi inteligenței umane. În sfârşit, chiar dacă acceptăm 
existența unei forme prestabilite a realităţii, funcția semiotică ce defineşte în mod 
esenţial natura umană va remodela această formă redefinindu-i valoarea simbolică. 
Toate acestea însoțesc inevitabil statutul de „interpret αἱ lumii” pe care omul are 
privilegiul şi obligaţia de a-l asuma. 

Semiosfera este, în ultimă analiză, constituită din această formă a lumii pe care 
omul o construieşte prin activitatea simbolică. Este răspunsul omului la provocarea 
permanentă pe care lumea, ca un nesfârşit câmp de semne virtuale, o adresează 
omului, invitându-l să-i actualizeze sensurile, pentru a o aduce abia astfel la nivelul 


deplinei fiinţări. 
Timp estimative de parcurgere: 40 de minute 


Teste de autoevaluare: 


1. Comentaţi, într-un referat, ipotezele teoretice ale lui John Deely. 


3 Charles S. Peirce. op. cit., p. 106 
* John Deely. op. cit., p. 5 
75 Umberto Eco. Semiotique et philosophie de langage, PUF, Paris, 1988, p. 61 


2. Citiţi capitolul O cheie pentru natura omului-simbolul, din volumul lui Ernst 
Cassirer şi comentaţi concepţia autorului, într-un scurt eseu. 


3. Alcătuiţi, pe baza bibliografiei indicate, un eseu pe marginea noțiunii de 


semiosferă. 


Bibliografie recomandată: 


1. Daniel Bougnoux. Introducere în ştiinţele comunicării, traducere de Violeta 
Vintilescu, Polirom, Iaşi, 2000 

2. Ernst Cassirer. Eseu despre om, traducere de Constantin Coşman, 
Humanitas, Bucureşti, 1994 

3. John Deely. Bazele semioticii, traducere de Mariana Neţ, Bucureşti, All, 
1997 

4. Umberto Eco. Sémiotique et philosophie de langage, PUF, Paris, 1988 


Capitolul V: Deschideri teoretice ale definiției semnului. 


Semnificație şi comunicare 


Obiective: propunem o abordare, din punctul de vedere al semioticii, a 
procesului comunicării. Acesta va fi definit ca proces de creare de semnificaţii, 
respectiv, proces de interpretare sau de re-creare de semnificaţii. Apelând, apoi, la o 
teorie a lui Umberto Eco, vom arăta că utilizarea limbii presupune, deopotrivă, 
competenţă lingvistică şi „competenţă enciclopedică”, subliniind astfel complexitatea 
inerentă procesului comunicării. 

Concepte-cheie: referent primar, referent secundar, conotaţie, denotaţie, 


semnificat lexical,  semnificat textual,  semnificat  situaţional, „dicționar ”, 


„gramatică ”, „enciclopedie ”. 


Premise: 


1. Încă la Sfântul Augustin, am văzut că acţiunea semnificantă avea două justificări 
complementare: creare de semnificaţii şi vehiculare de semnificaţii. Alături de 
gândire, comunicarea, înţeleasă ca vehiculare de semnificaţii, este definită ca 
manifestare a funcției semiotice. 

2. În schema peirceeană a semnului, interpretantul, înţeles ca reprezentare mentală a 
obiectului, este elementul decisiv, în absenţa acestuia semnul fiind considerat 
“degenerat” 

3. Interpretantul este văzut, la rându-i, ca un semn generat de semnul-stimul. Dacă 
producerea acestuia din urmă este în sarcina emiţătorului, cel dintâi e creat de 
receptor ca răspuns la mesajul emițătorului. 

4. În cazul semnelor verbale, interpretantul nu are o valoare stabilă, ci una variabilă 


în funcţie de intențiile vorbitorilor şi de contextul enunţării. 


Sunt premise care ne îndrumă suficient de ferm spre a defini actul comunicării ca 
pe un proces de creare, respectiv, re-creare de semnificaţii. Ultima din afirmaţiile de 
mai sus ne reaminteşte că vorbirea nu exploatează înţelesul de dicţionar al cuvintelor; 


acest înţeles, ca element al codului, este doar suport al acordului posibil dintre 


interlocutori. Există, putem spune, un interpretant abstract, standardizat, al fiecărui 
semn, prescris de codul limbii, dar vorbirea presupune de fiecare dată o distanţare 
variabilă față de acesta, creând un interpretant concret, cu o valoare definită 
individual, conjunctural şi contextual. (Aici, dihotomia introdusă de Saussure între 
limbă, ca sistem abstract de semne şi de reguli de utilizare, şi vorbire, ca act 
individual de întrebuințare a sistemului limbii, este foarte relevantă) 


De altfel, Thomas Sebeok” numeşte, între proprietățile semnului, capacitatea de a 


avea un referent primar, echivalent cu denotaţia, şi referenţi secundari, echivalenți cu 
conotaţiile posibile ale cuvintelor. Algirdas Greimas defineşte, la rândul său, conotaţia 
ca pe o semnificație secundă, a cărei valoare poate fi determinată: a) social; b) 
cultural; ο) individual; d) conjunctural”. Mai poate fi amintit Roland Barthes, care 
distinge două niveluri de semnificare a limbii: cel dintâi este cel al denotaţiei, adică αἱ 
relaţiei dintre semn οἱ referentul abstract; cel de-al doilea este nivelul conotației, al 
mitului şi al metaforei, conotaţia fiind justificată de intervenţia unor factori de natură 
subiectivă sau culturală asupra sensului. 

În sfârşit, Anne Reboul οἱ Jacques Moeschler atrag atenţia asupra 
distincției dintre întrebuinţarea literală şi cea nonliterală a limbajului, distincţie 
care vizează nivelul enunţurilor, de data aceasta. Autorii îi citează pe Sperber şi 
Wilson, care, spre deosebire de retorica clasică, neagă existenţa unei limite precise 
între literalitate şi nonliteralitate, arătând că este vorba de un continuum care 
merge de la literalitatea totală la nonliteralitate. Sperber şi Wilson adaugă că 
literalitatea şi nonliteralitatea nu se definesc la modul absolut, ci relativ la gândul pe 
care vrea să-l transmită vorbitorul. Gradul de asemănare mai mare sau mai mic dintre 
acest gând şi enunţ conferă gradul de literalitate a enunţului. Gradul de asemănare 
“este în funcție de numărul de implicaţii contextuale pe care le produc forma 
propozițională a enunţului şi gândul (sub formă propozițională) în momentul în 
care sunt confruntate cu acelaşi context.” Din acest punct de vedere, trebuie 
subliniat că literalitatea sau nonliteralitatea nu sunt proprietăţi ale frazei, ci ale 
enunțului. Se mai poate adăuga că retorica clasică distinge două mari categorii de 


construcţii lingvistice care ţin de nonliteralitate: figurile de stil (metafora, 


26 Th. Sebeok. op. cit., p. 24 
7 Algirdas J. Greimas. Despre sens, traducere de Maria Carpov, Univers, Bucureşti, 1975 


δ Anne Reboul, Jacques Moeschler. Pragmatica, azi, traducere de Liana Pop, Echinox, Cluj, 2001, pp. 
163-182 


metonimia, sinecdoca etc.) şi figurile de gândire, cum ar fi ironia, echivocul 
intenţionat, eufemismul εἰς. În general, caracterul nonliteral al unui enunţ este 
semnalat prin mijloace nonverbale sau este detectabil logic, cu ajutorul 
contextului. 

Toate acestea îndrumă spre constatarea că, dacă sistemul limbii este abstract 
şi independent de individ, utlizarea limbii, vorbirea, este un act individual de creaţie 
de sens, iar receptarea este interpretare, adică proces de re-creare a sensului. Din 
punctul de vedere al locutorului, modul specific de utilizare a limbii, distanța 
pe care o introduce faţă de sensurile “de dicţionar” ale cuvintelor şi mărcile 
nonliteralității împreună cu mijloacele paraverbale şi nonverbale care sprijină 
expresia sunt concretizarea stilului individual. “Dacă există un oarecare acord 
asupra conţinutului noţiunilor pe care le exprimă unitățile lexicale, acesta se 
limitează la sfera denotaţiei, singura, de altfel, pe care încearcă să o circumscrie 
definițiile din dicţionar. Dar nesfârşitele nunanţe în care se colorează cuvintele ca 
urmare a şirului irepetabil de întâlniri cu ele, ale fiecărui vorbitor, constituie un 
patrimoniu netransmisibil, o propiretate exclusivă pe care mijloacele noastre de 
comunicare nu ne îngăduie să o transferăm minţii şi sensibilităţii interlocutorilor 
[...]. Idiolectul despre care ne vorbesc socio-lingviştii, nu constă atât în repertoriul 
mijloacelor lingvistice de care dispune un locutor particular, cât în înțelesurile pe 
care le atribuie acesta cuvintelor în acel moment.” 

Asumarea unei astfel de perspective obligă evident vorbitorii să acorde 
maximă atenție exprimării verbale proprii, care nu poate fi altfel privită decât ca 
reflectare fidelă a personalităţii individuale, a competenţei lingvistice, a inteligenţei şi 
a culturii fiecăruia. Noţiunea de idiolecr din citatul de mai sus presupune, în fond, 
tocmai această idee a existenţei unui mod specific de vorbire al fiecărui individ şi 
subliniază ideea pe care am mai enunţat-o: aceea că vorbirea este un proces de creaţie 
a sensului, că utilizarea limbii, selectarea şi combinarea cuvintelor, încărcarea lor cu 
conotaţii subiective se costituie de fiecare dată într-un act profund original. “Pe cât de 
frecventă, pe atît de falsă este părerea că aceeaşi idee poate fi exprimată în mai multe 
feluri. Vorbirea nu este o haină aruncată peste nuditatea unei idei care vrea să iasă în 
lume. Vorba este însuşi trupul ideii. [...] Vorbirea participă nemijlocit la cristalizarea 


trăirilor în idei. Vorbirea nu este doar un mijloc de comunicare a ideilor, ci şi 


? M. Dinu. op. cit., p. 45 


principalul instrument de formare a lor.” “Stilul nu constă în libertatea de a spune 


altfel, ci în libertatea de a spune altceva ””? 


Judecând în aceşti termeni, unele tendinţe ce pot fi identificate la tot mai numeroşi 
vorbitori sunt oarecum îngrijorătoare. Ne referim aici la vocabularul activ tot mai 
redus al majorităţii, la avalanşa de clişee verbale sau la snobismul lingvistic, 
fenomene care, în fond, presupun renunţarea la libertatea de a-ţi exprima prin limbaj 
personalitatea sau, mai grav, absenţa unei personalități deplin cristalizate, respectiv, 


absenţa independenţei intelectuale. 


În ce priveşte interlocutorul, receptarea presupune în mod necesar un act de 
interpretare, de re-creare a sensului, cum spuneam. Dialogul, comunicarea va trebui 
privită , prin urmare, ca un proces dinamic de negociere permanentă a sensului, 
guvernat de un principiu al cooperării ce trebuie asumat ca atare de ambele părți. 
Evident, cazul ideal este acela al interpretării corecte, al unei apropieri maxime între 
mesajele create şi cele re-create, al unei “traduceri” cât mai fidele operate de cei care 
îşi asumă succesiv rolul de receptor. 

Atât timp cât interpretantul e văzut ca un semn echivalent, ideea de a asemăna 
actul receptării cu acela al traducerii nu poate părea surprinzătoare. Ea a fost, de altfel 
subliniată apăsat de acelaşi Henri Wald, în capitolul Traductibilitatea în aceeaşi 
limbă, din volumul amintit anterior. George Steiner este, de fapt, cel care a impus 
ideea că înţelegerea presupune un proces de traducere, condiționat de abilitățile 
receptorului, de relaţia acestuia cu emițătorul şi de conjuncturile actului de 
comunicare. “Procesul de traducere [...] din interiorul limbii noastre materne este atât 
de constant, îl executăm fără să ne dăm seama, încât rareori ne oprim, un moment fie, 
pentru a remarca complexitatea sa formală ori rolul decisiv pe care îl joacă în însăşi 


existenţa civilizaţiei”. Sunt chestiuni pentru a căror lămurire Umberto Eco oferă o 


perspectivă edificatoare. 


30 Henri Wald. Expresivitatea ideilor. Cartea Românească, Bucureşti, 1986, p. 66, respectiv, p. 128 


3] George Steiner. După Babel, traducere de Valentin Negoiţă şi Ştefan Avădanei, prefaţă de Ştefan 
Avădanei, Univers, Bucureşti, 1983, p. 54 


Umberto Eco. Dicţionar, gramatică şi enciclopedie 


(Născut în 1932, Umberto Eco este fără îndoială cel mai important semiotician 
actual. A contribuit decisiv la clarificarea conceptelor fundamentale ale semioticii, la 
definirea statutului şi la consolidarea prestigiului acestei discipline. Opera sa, 
impresionantă prin dimensiuni şi complexitate, reuneşte volume de semiotică (Tratat 
de semiotică generală, Semnul, Semiotică şi filosofie a limbajului etc), volume de 
teorie literară (Opera aperta, Lector in fabula 5. a.) şi romane de indiscutabilă valoare, 
cum ar fi Numele trandafirului sau Pendulul lui Foucault. ) 

În volumul Semiotique et philosophie du langage, stabileşte ferm ca obiect αἱ 
semioticii semioza, luând ca premise, pe de o parte faptul că, de la Humboldt încoace, 
limbajul este definit ca energeia, şi nu ca ergon şi, pe de altă parte, faptul că Peirce 
neagă definirea semnului ca entitate biplană, înlocuind-o cu aceea de representamen 
(care îndeplineşte acțiunea de a re-prezenta). Arătând că noţiunea de semn este aşadar 
intim legată de cea de interpretare, Eco va căuta apoi să traseze limitele, foarte 


elastice, ale acţiunii interpretative. Sunt de subliniat următoarele aspecte teoretice”: 
1. În opinia lui Gilbert Harman, există trei direcţii posibile pentru actul interpretării: 
-semnificația intenţională (intended meaning) 
-inferenţa (semnificaţia prezumată) 
-reprezentarea picturală 


Altfel spus, un semn poate fi interpretat în sensul vizat de emiţător, în sensul 
pe care i-l conferă receptorul sau în mod obiectiv, prin prisma semnificaţiilor ce-i sunt 


inerente. 


2. Distincția dintre semnificat şi denotaţie. Denotaţia este definită ca asociere dintre 
intensiune (suma proprietăţilor care circumscriu obiectul) şi extensiune (clasa tuturor 
obiectelor la care se referă semnul). Denotaţia este deci prestabilită, printr-o relaţie 
abstractă şi convenţională, ce aparține codului, în timp ce semnificatul este 


reprezentare a obiectului concret, numit în actul vorbirii. 


3. Distincția dintre semnificatul lexical şi semnificatul textual. Se atrage astfel atenţia 


32 Umberto Eco. Semiotique et philosophie du langage, PUF, Paris, 1988, chap. Signe et sujet 


asupra faptului că sensul textual sau contextul lingvistic acţionează, într-o măsură mai 


mică sau mai mare, asupra semnificatului, modificându-i valoarea. 


4. Distincția dintre semnificatul convenţional şi semnificatul situaţional. De astă dată, 
este subliniată influenţa conjuncturilor concrete, a contextului înţeles în sensul cel mai 


larg, asupra semnificației cuvintelor. 


5. Distincția dintre semantică şi pragmatică. Sunt, reamintim, două dintre cele trei 
discipline ale semioticii pe care le-a stabilit Ch. Morris. Semantica se ocupă cu relația 
abstractă, codificată, a semnului cu referentul generic, în timp ce pragmatica studiază 
semnele în actul viu al vorbirii, incluzând relația semnului cu contextul şi cu 
utilizatorii săi. 

Toate acestea evidenţiază complexitatea inerentă comunicării, caracterul 
dinamic şi profund subiectiv al oricărui act de utilizare a limbajului. Umberto Eco 
menționează, la rândul său, importanţa noţiunii de interpretant, care retraduce semnul 
şi lărgeşte comprehensiunea, trimițând dincolo de sine, cât timp se constituie el însuşi 
într-un semn. 

În urma acestor consideraţii, autorul arată că nu este doar codul lingvistic cel 
care normează utilizarea limbii, dat fiind faptul că vorbirea, cum am arătat, presupune 
de fiecare dată ο distanţare faţă de prevederile stricte ale codului. Altfel spus, limba, 
ca fenomen viu, conţine, pe lângă reguli de semnificare, de selecţie şi de combinaţie a 
semnelor verbale, şi instrucțiuni pragmatice, instituite de tradiţia culturală, de 
mentalitate şi de experienţa personală. Competența lingvistică include, aşadar, şi o 
aşa-numită competenţă enciclopedică, aceasta din urmă călăuzind interpretarea spre 
unul sau altul din sectoarele experienţei sau ale culturii. Limba, conchide Eco, este 
constituită din: cod (care include un dicționar şi o gramatică) şi enciclopedie, văzută 
ca o sumă de norme culturale, care orientează pragmatic interpretarea, deviind-o de la 


sensul literal ce aparține doar dicționarului. 


Timp estimativ de parcurgere: 40 de minute 


Teste de autoevaluare: 


Justificaţi prin exemple distincțiile operate de Eco: denotație/semnificat, 
semnificat lexical/semnificat textual, semnificat lexical/semnificat situaţional. 
Comentaţi, într-un referat, chestiunea stilului individual şi a „competenţei 


enciclopedice”, plecând de la opiniile teoretice prezentate în curs. 


Bibliografie recomandată 
Umberto Eco. Semiotique et philosophie du langage, PUF, Paris, 1988, chap. 
Signe et sujet 


Algirdas J. Greimas. Despre sens, traducere de Maria Carpov, Univers, 
Bucureşti, 1975 

Anne Reboul, Jacques Moeschler. Pragmatica, azi, traducere de Liana Pop, 
Echinox, Cluj, 2001 

George Steiner. După Babel, traducere de Valentin Negoiță şi Ştefan 
Avădanei, prefaţă de Ştefan Avădanei, Univers, Bucureşti, 1983 


Henri Wald. Expresivitatea ideilor. Cartea Românească, Bucureşti, 1986 


Capitolul VI: Elemente de teorie a textului 


Obiective: definirea noţiunii de text şi prezentarea tendinţelor majore care au 
orientat teoria limbii spre accepțiunea actuală; definirea coeziunii textuale şi 
precizarea mijloacelor de realizare a acesteia; sublinierea importanţei ce trebuie 
acordată oricărui tip de construcţie textuală. 

Concepte-cheie: rex, coeziune textuală, conectori textuali, pro-forme, 


recurenţă. 


Teoria textului este domeniul care subliniază, prin însăşi existenţa lui, conexiunile 
esențiale dintre semiotică şi filozofia limbajului. (De altminteri, Umberto Eco vede 
semiotica drept o „formă desăvârşită a filozofiei limbajului.”*) Semioticienii au 
asumat aşadar contribuţiile lingvisticii, plecând de la premisa că limbajul verbal este 
tiparul fundamental care modelează sau la care se raportează orice altă formă de 
exercitare a funcţiei semiotice. În consecință, studierea textului, mai precis, a 
mecanismelor de producere a sensului în actele de limbaj este prioritară pentru 
semiotică. Lingvistica, la rândul ei, a evoluat inevitabil spre studiul limbajului în 
dimensiunea lui dinamică, procesuală, ca activitate de producere, vehiculare şi 
interpretare a semnificației. Tendinţele majore care au marcat evoluţia lingvisticii 


sunt foarte relevante în acest sens": 


1. Accentul a fost deplasat de pe studiul limbii ca sistem pe cercetarea 
mecanismelor comunicării verbale. 

2. O atenţie tot mai mare a fost acordată pragmaticii, disciplină care studiază 
dimensiunea comunicativă a limbajului. Această disciplină şi-a asumat studiul 
enunţării, ca fenomen distinct, dar constitutiv enunţului şi studiul acelor relaţii 
dintre limbaj şi context care sunt concretizate lingvistic. 

3. În ceea ce priveşte problematica sensului: dacă lingvistica tradițională analiza 


elementele componente ale enunţului şi modul în care adițiunea acestora 


3 Umberto Eco, Semiotique..., ed. cit., p. 15 


34 Sistematizarea acestor tendințe este preluată după: Carmen Vlad. Sensul — dimensiune esențială a 
textului, Dacia, Cluj, 1995 


produce sens, lingvistica actuală consideră că nu adiţiunea de semne produce sensul, 
ci, dimpotrivă, sensul global este cel care se realizează şi se divide în semne 
particulare. 


4. Faţă de nivelele clasice ale limbii, apare nivelul transfrastic (superior frazei) 


5. A fost preluată şi consacrată distincția operată de Eco între semnificația 
lexicală şi cea textual-discursivă. Aceasta se referă la acele situații când există 
o discordanţă vizibilă între sensul textual şi semnificația unităţilor constitutive 
(ca în cazul ironiei, al unor proverbe sau expresii idiomatice) 

6. Relaţia dintre emiţător şi receptor nu mai este privită unidirecțional, ci ca 
proces de determinare reciprocă. Receptorul este văzut ca factor activ, ca 
instanţă ce condiţionează însuşi procesul de producere a textului. 

7. Noţiunea de context este, la rândul ei reevaluată şi privită ca o latură 


constitutivă a textului. 


În consecinţă, putem vorbi de o reorientare a lingvisticii dinspre studierea 
limbajului văzut ca sistem inert şi abstract, guvernat de principii rigide, spre 
cercetarea limbii, privită ca exercitare a funcţiei semiotice. În atari condiţii, textul va 
deveni o noţiune centrală, care denumeşte, practic, orice produs al activității de 
semnificare/comunicare. Vom defini, astfel, textul ca pe un produs verbal elaborat, 
caracterizat prin prezenţa sensului textual şi a coeziunii textuale şi constituit ca o reţea 
de semnificaţii ce include semnele verbale, relaţiile dintre acestea şi relațiile acestora 


cu emițătorul şi receptorul. 


Câteva precizări sunt necesare pe marginea acestei definiţii: 


- specificând: „produs verbal elaborar”, eliminăm din categoria textelor mesajele 
nestructurate, emise involuntar. În rest, statutul de text al unui produs verbal nu este 
condiționat de dimensiune sau de caracterul scris sau oral. Condiţia esenţială rămâne 
existenţa sensului textual şi a coeziunii textuale. 

- din pespectivă comunicativă, orice clasă de obiecte verbale este alcătuită din obiecte 
textuale. Aceasta înseamnă că: a) orice act de comunicare, în accepţiune autentică, se 
constituie în produs textual; Ὁ) orice text, în accepţiune autentică, este construit ca un 


act de comunicare. 


- prin text înţelegem nu doar produsul verbal, ci şi condiţiile concrete ale producerii şi 
receptării, respectiv procesul însuşi de producere/receptare a textului. Textul include, 
aşa cum am spus, semnele verbale şi relaţiile dintre acestea, precum şi relaţia acestora 
cu utilizatorii lor şi cu contextul. 

- condiția esențială care asigură unui şir oarecare de afirmaţii statut de text este 


existenţa sensului textual şi a coeziunii textuale. 


Coeziunea textuală? 


constă în capacitatea elementelor verbale explicite, co- 
prezente de a realiza legături intratextuale de sens. 

Mijloacele lingvistice de realizare a coeziunii contextuale sunt următoarele 
(este vorba de concretizări lingvistice ale relațiilor de natură logică stabilite intre 
secvențele textului): 

A) Conectori textuali: conjuncții, adverbe sau locuţiuni şi expresii cu valoare 
echivalentă, care marchează legături de sens la nivel transfrastic (la un nivel superior 
frazei). Iată câteva exemple de astfel de conectori, aşa cum îi prezintă Lita Lundquist 


(L’Analyse textuelle, 1983). 


a) aditiv: şi, de asemenea, în plus etc. 


b) enumerativ: întâi... apoi... în sfârşit; în primul rând, în al doilea rând, în al treilea 
rând. 


c) tranzitiv: de altfel, pe de altă parte etc. 

d) explicativ: altfel spus, adică, în alți termeni etc. 
e) adversativ: dar, din contră, în contrast. 

f) ilustrativ: de exemplu, între altele. 

g) concesiv: totuşi, cu toate acestea etc. 

h) conclusiv: deci, prin urmare, asadar. 

1) rezumativ: pe scurt. 

j) opozitiv-rectificativ: de fapt, în realitate etc. 


Aşa cum am precizat, rolul acestor conectori este acela de a marca legături de 


35 vezi, Şi pentru acest subiect, Carmen Vlad. Sensul..., ed. cit. 


sens la un nivel superior frazei, adică între secvențele textului. Practic ei fac vizibile 
legăturile de ordin logic dintre aceste secvenţe, de aceea utilizarea lor adecvată este 


foarte importantă. 


B) Substitute (pro-forme). Sunt cuvinte ce au rolul de a relua alte cuvinte sau secvenţe 
de enunţ, asigurând prin aceasta, la rândul lor, legături de sens în interiorul textului: 


a) pro-nume: în general, pronume personale, demonstrative şi relative 
b) pro-adverbe: așa, aici, acolo. 


Ex: A contestat hotărârea consiliului de a-l suspenda. A procedat aşa deoarece... 


c) pro-enunţuri: (apoziţii rezumative) 


Ex: A contestat hotărârea cosiliului de a-l suspenda. Aceasta pentru că... 


C) Recurenţa. Repetarea aceluiaşi cuvânt sau a unuia echivalent, precum şi repetarea 
unei secvenţe marchează de asemenea legături de sens în interiorul textului: 

a) recurenţa lexicală: presupune repetarea aceluiaşi cuvânt şi este, în general de 
evitat. 

b) recurenţa sinonimică: referinţa la acelaşi obiect se face prin intermediul 
sinonimelor. 


EX. : Senatorii s-au întrunit......... Subiectele dezbătute de către demnitari au fost...... 


c) refrenul: repetarea, atunci când situaţia o impune, a unei expresii sau a unei 


secvenţe. 


Este evident faptul că modul în care se conferă unui text coeziune este 
hotărâtor pentru interpretarea textului respectiv, pentru receptarea lui adecvată. În 
fond, punând accentul pe dimensiunea comunicativă a limbajului, acceptăm implicit 
necesitatea orientării spre receptor a întregii construcții textuale. Or, a asigura 
coerenţa şi coeziunea unui text presupune tocmai asumarea acestei orientări necesare, 
respectiv, asumarea actului comunicării ca pe un demers comun de simbolizare. Este 
vorba, în ultimă instanță, de a asuma caracterul oarecum paradoxal al textului, care, 
din punctul de vedere al semioticii, are, deopotrivă, o dimensiune simbolică şi una 


comunicativă. Cea dintâi, dimensiunea simbolică, este generată de impulsul 


fundamental spre cunoaştere, spre interpretare personală a sensurilor lumii, spre 
învestire cu semnificaţii şi ordonare a realităţii, toate acestea nefiind altceva decât 
expresii ale tendinței de afirmare a propriei individualităţi. Cea de-a doua, în schimb, 
dimensiunea comunicativă, vorbeşte despre imperativul socializării, despre nevoia de 
comuniune, în absenţa căreia existenţa societăţii în ansamblul ei este de neconceput. 
Dacă este vorba de un paradox, acela este, fără doar şi poate, unul al naturii umane, pe 


care limbajul nu face decât să o reflecte în liniile ei esenţiale. 


Timp estimative de parcurgere: 50 de minute 


Teste de autoevaluare: 


1. Justificaţi, într-un scurt referat, definirea contextului şi a receptorului ca 
instanţe constitutive ale textului. 
2. Alcătuiţi un text axat pe o temă liber aleasă, în care să utilizaţi toate formele 


de realizare a coeziunii textuale. 

